CELEX: 62015TN0619
Language: da
Date: 2015-11-06 00:00:00
Title: Sag T-619/15: Sag anlagt den 6. november 2015 — Badica og Kardiam mod Rådet

25.1.2016   
            
            
               DA
            
            
               Den Europæiske Unions Tidende
            
            
               C 27/68
            
         Sag anlagt den 6. november 2015 — Badica og Kardiam mod Rådet
   (Sag T-619/15)
   (2016/C 027/86)
   Processprog: fransk
   
      Parter
   
   
      Sagsøgere: Bureau d’achat de diamant Centrafrique (Badica) (Bangui, Den Centralafrikanske Republik) og Kardiam (Antwerpen, Belgien) (ved advokaterne D. Luff og L. Defalque)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Artikel 1 i Rådets gennemførelsesforordning (EU) nr. 2015/1485 af 2. september 2015 og punkt B 1 i bilaget til denne forordning annulleres, for så vidt som sagsøgerne er blevet tilføjet i bilag I til Rådets forordning (EU) nr. 224/2014 af 10. marts 2014 om restriktive foranstaltninger i lyset af situationen i Den Centralafrikanske Republik.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1.
            
            
               Det første anbringende vedrører tilsidesættelsen af retten til forsvar, retten til en retfærdig rettergang og retten til en effektiv domstolsbeskyttelse. Dette anbringende består af to led:
               
                           —
                        
                        
                           Det første led vedrører Rådets manglende individuelle meddelelse af afgørelsen om indefrysning af midler til sagsøgerne.
                        
                     
                           —
                        
                        
                           Det andet led vedrører den manglende meddelelse af beviserne og sagsakterne og tilsidesættelsen af kontradiktionsprincippet og gennemsigtighedsprincippet.
                        
                     
         
               2.
            
            
               Det andet anbringende vedrører den urigtige bedømmelse af de faktiske omstændigheder for så vidt angår sagsøgernes aktiviteter, hvilket har ført til en retlig fejl.
            
         
               3.
            
            
               Det tredje anbringende vedrører de fejl, som Rådets undersøgelse er behæftet med.